**Сцэнарый адкрыцця Тыдня беларускай культуры**

**“Мы славім родны край”**

*Кіраўнік музея*

*ДУА “Красненскі вучэбна-педагагічны комплекс*

*дзіцячы сад – сярэдняя школа”*

*Мароз М.Ф.*

**1 вядучы.**

Ёсць зямля на Зямлі,

Ёсць на свеце зямля,

Куды ўсе караблі

Зблізку ідуць і здаля.

**2 вядучы.**

Мы радзіліся тут,

Мы хрысціліся тут.

Тут бацькоўскі наш кут,

Тут царуе наш люд.

**1 вядучы.**

Дзе б ні  быў твой спачын,

Даль праз далі відна.

Дом на ўсіх у  нас адзін

**1 и 2 вядучы (разам)**

І Радзіма адна.

**2-і вядучы.**

Ты знаеш край,зачараваны край,

Дзе ў салаўіных песнях-кожны гай,

Дзе вабіць сэрца неабсяжнасць ніў,

Дзе ззяе хваль азёрных пераліў,

Дзе зоры над курганамі мігцяць ,

Дзе ўдалячынь вядуць шляхі жыцця,

Дзе ў кожнай хаце ты-жаданы,свой,

Дзе некалі мы стрэліся з табой,

Дзе вечна птушкі свае гнёзды ўюць,

Дзе нават і памерлыя жывуць.

**1-ы вядучы.**Сёння у нашай зале адбудзецца сустрэча з далёкім мінулым і днём сённяшнім нашага краю.Усе мы з вамі  прыйшлі сюды,каб яшчэ раз дакрануцца і словам ,і думкамі да самага святога-нашай Бацькаўшчыны.

**2-і вядучы. Увага! Гучыць гімн Рэспублікі Беларусь!**

**1- ы вядучы.** З 4 па 9 снежня ва ўстанове адукацыі будзе праходзіць тыдзень беларускай культуры. Для знаёмства з планам слова прадастаўляецца намесніку дырэктара па выхаваўчай рабоце Скварада Юліі Уладзіміраўне.

**2-і вядучы.**З чаго пачынаецца Радзіма?З таго месца ,дзе ты зрабіў першыя крокі,вымавіў першае слова,упершыню пайшоў у школу.

**1- ы вядучы.** Усё на радзіме самае дарагое,самае блізкае.І куды б нас ні закінуў лёс,ніколі не парвецца з ёю,радзімай,душэўная повязь.Гэтая зямля-наша Карэліччына.

**2-і вядучы.**Як прыемна кожны дзень адкрываць для сябе таленавітасць нашага народа,бачыць прыгажосць роднага куточка,слухаць пявучую беларускую мову і адчуваць ў душы вялікі гонар за сваю Радзіму.

**2-і вядучы.**Радзіма-гэта шчасце,Радзіма-гэта рай,

 Радзіма-гэта  песні,што льюцца з краю ў край.

Радзіма-гэта сонца,зямля ў зіхценні рос.

І любім мы Радзіму,яна- наш светлы лёс.

**1-ы вядучы.**Сёння наша краіна-незалежная,самастойная дзяржава-Рэспубліка Беларусь.Гэта зялёны лісток на карце свету:сасновыя бары,бярозавыя гаі,духмяныя лугі ,векавыя пушчы,ураджайныя палеткі,багаты жывёльны і птушыны свет,у нетрах нашай зямлі многа карысных выкапняў .

**2- і вядучы.**А галоўны скарб яе-людзі!Яны праслаўляюць нашу краіну,нясуць у свет добрае імя беларусаў.

**1 - ы вядучы.**Калі ўбачыш хоць раз  у жыцці гэтую зямлю-не забудзеш яе ніколі.Калі пройдзеш па гэтай зямлі-палюбіш яе усім сэрцам.

**2 - і вядучы.**Мы-беларусы-павінны памятаць пра гэта і ганарыцца гэтым.Каб звацца беларусам,каб Беларусь стала для цябе роднай,трэба ведаць пра сённяшні дзень,пра наш родны беларускі край.Ён прыгожы і па-свойму адметны на поўначы,на поўдні,на ўсходзе і захадзе.Ён прыгожы і непаўторны сваімі рэкамі і азёрамі,сваімі лясамі і лугамі,сваімі сцежкамі і дарогамі.Белавежская пушча  і Браслаўскія азёры,Палессе і Свіцязь,Налібокі і Нарач –усё гэта наша спадчына,якая аднойчы і назаўсёды даецца кожнаму разам з жыццём.Спадчына!Якое простае слова і які няпросты сэнс!Спадчына-гэта народныя звычаі і культура,гэта наша родная мова,гэта веліч і слава народа.

**1 - ы вядучы.**

Я – беларус, я нарадзіўся

На гэтай казачнай зямлі,

Дзе між лясоў і пушчаў  дзікіх

Адвеку прашчуры жылі.

Я – беларус, я ганаруся,

Што маю гэтае імя:

Аб добрай славе Беларусі

У свеце знаюць нездарма.

Я беларус – і я шчаслівы,

Што маці мову мне дала,

Што родных песень пералівы

І зблізку чую і здаля.

**2 – і вядучы.**

Якой далёкай ні будзе дарога,

Якім бы шырокім ні здаўся прасцяг, -

Вяртайся сюды да святога парога: Адсюль твой пачатак і тут твой працяг.

**1-ы вядучы.** Слова прадастаўляецца педагогу-арганізатару Галавач Галіне Анатольеўне.